এমন একেক-পর-এক প্রশ্ন-সংকট-সন্দেহ পাঠককে টেনে নিয়ে চলে। একবার একটা উত্তর মিলব মিলব করেই আবার শুরু হয় আরেকটি সংকটের। আর ‘উপন্যাসের শিল্প ও সমাজবাস্তবতা’য় সত্যেন্দ্রনাথ রায় যেটি বলেছেন–সংকটে উপন্যাসের আপত্তি নেই, বরং আগ্রহ আছে। সংকটের সমস্যার ধাক্কার মধ্যে দিয়েই উপন্যাসের কার্যকারণপরম্পরা প্রত্যক্ষ হয়ে ওঠে।–‘কারণজলে’ সেটিই অবলোকন করতে থাকেন পাঠক। একটা ধাঁধাজালে আটকা পড়ে এগোতে থাকেন শেষ পর্যন্ত।